Jahedal ja päikesepaistelisel sügispäeval, 13. oktoobril 2007, kogunes USA gaid-  ja skautpere oma aastakoosolekutele. Kaugemaks külaliseks oli välis-Eesti Gaidide Liidu peagaid gdr Ingrid Kütt.  Koosolekud kulgesid sujuvalt. Suuremaks probleemiks oli taas nooremate osavõtjate vähesus.  Valmistati ette eeloleva aasta tegevuskava. Suurimaks ürituseks osutub suurlaager Muskoka Kotkajärvel Kanadas 16. - 23. august, 2008. Ootame suurearvulist osavõttu! Veel on tegevuskavas ettenähtud verivorstide tegemine, metsajõulupuu, Vabariigi aastapäeva tähistamine üksustes, Jüripäev  Järvemetsal, malevate suvelaagrid, lisaks mõned nädalalõpu laagrid ja talgud. Igasugune abi on alati teretulnud!  Rõõm on teatada, et edukalt esitas oma gaidertöö metsamängude teemal värske gaider Tiina Kaia Ets. Õnnitleme!  Toimusid ka valimised. Tagasi valiti Eesti Gaidide Malev USAs juht ngdr. Leena Kangro ja Eesti Gaiderite Kogu Koondis USAs juhataja gdr. Epp Vinkman. Skautidel on uuteks juhtideks: Eesti Skautide Malev USAs juhiks skm. Tiina Fischgrund ja Eesti Skautmasterite Kogu Koondis USAs  esimeheks skm. Gunnar Tamm.  Maitsvate roogade eest hoolitses jällegi meie tubli peakokk Virve-Kai Bulla ja teda abistasid Linda Linask, Velda Morgen ja Jason Menser.  Aastakoosolekud lõpetati lippude langetamisega juba hämarduvas metsas. Mõned asusid koduteele ja osa jäid nautima metsavõlusid lõkke ääres ja saunas.    Urve Põhi koostöös mitmega